شەفەق نیوز/ قایمقامیەت سۆران لە پارێزگای
هەولێر پایتەخت هەرێم کوردستان، ئمڕوو دووشەممە، راگەیان ووردەکاریەیل نوویگ دەربارەی
ئەو گەنجینە ک لەی دویاییە پەیا کریا، و باس دروسکردن دەسەیگ تایبەت ئەرا ئی باوەتە
کرد.
قایمقامیەت سۆران لە روونکردنەوەیگ رەسیە
ئاژانس شەفەق نیوز وت: هاوڵاتییگ لە یەکیگ لە ئاوایەیل ناحیەی خەلیفان ٢٠٤ پارچەی تەڵا
پەیا کرد، و داگەی دەس ئەنجومەن ئاسایش هەرێم کوردستان، و دیاری کرد ک لە شوین ئەوە
وەبڕیاریگ لە وەزیر ناوخۆ و ئەنجومەن ئاسایش هەرێم، دەسەیگ لە قایمقام سۆران و نوێنەر
لە ئاسایش و پۆلیس و وەڕێۆبەرایەتی ئاسەواری لە شارەگە ئەرا بندروس ئی باوەتە دروس
کریا.
و دیاری کرد ک لە سەردانیگ مەیدانی لەلایەن
دەسەگە ئەرا شوین پەیاکردنەگە، ٤٦٨ پارچەی تر پەیا کریا، و گشتی دریا دەس وەڕێۆبەرایەتی
ئاسەواری سۆران ، و ئیسە تۆێژینەوە لەبانی کەن.
